Document ID: 32002R1168

Κανονισμός (ΕΚ) αριθ. 1168/2002 της Επιτροπής
της 28ης Ιουνίου 2002
για την τροποποίηση του κανονισμού (ΕΚ) αριθ. 2533/2001 για τον καθορισμό, για το έτος 2002, των λεπτομερειών εφαρμογής των δασμολογικών ποσοστώσεων για τα προϊόντα του βοείου κρέατος καταγωγής Κροατίας, Βοσνίας και Ερζεγοβίνης, της πρώην Γιουγκοσλαβικής Δημοκρατίας της Μακεδονίας και της Ομοσπονδιακής Δημοκρατίας της Γιουγκοσλαβίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2007/2000 του Συμβουλίου, της 18ης Σεπτεμβρίου 2000, για τη θέσπιση εκτάκτων εμπορικών μέτρων για χώρες και εδάφη που συμμετέχουν ή συνδέονται με τη διαδικασία σταθεροποίησης και σύνδεσης της Ευρωπαϊκής Ένωσης, για την τροποποίηση του κανονισμού (ΕΚ) αριθ. 2820/98 καθώς και την κατάργηση των κανονισμών (ΕΚ) αριθ. 1763/1999 και (ΕΚ) αριθ. 6/2000(1), όπως τροποποιήθηκε τελευταία από τον κανονισμό (ΕΚ) αριθ. 2487/2001 της Επιτροπής(2), και ιδίως το άρθρο 4 παράγραφος 2 και το άρθρο 6,
τον κανονισμό (ΕΚ) αριθ. 1254/1999 του Συμβουλίου, της 17ης Μαου1999, περί κοινής οργανώσεως αγοράς στον τομέα του βοείου κρέατος(3), όπως τροποποιήθηκε τελευταία από τον κανονισμό (ΕΚ) αριθ. 2345/2001 της Επιτροπής(4) και ιδίως το άρθρο 32 παράγραφος 1,
τον κανονισμό (ΕΚ) αριθ. 2248/2001 του Συμβουλίου, της 19ης Νοεμβρίου 2001, σχετικά με ορισμένες διαδικασίες εφαρμογής της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, καθώς και της ενδιάμεσης συμφωνίας μεταξύ της Ευρωπαϊκής Κοινότητας και της Δημοκρατίας της Κροατίας(5), και ιδίως το άρθρο 2,
Εκτιμώντας τα ακόλουθα:
(1) Το άρθρο 4 παράγραφος 2 του κανονισμού (ΕΚ) αριθ. 2533/2001 της Επιτροπής(6) προβλέπει την αναθεώρηση εκ μέρους της Επιτροπής του καταλόγου των οργανισμών εκδόσεως πιστοποιητικών γνησιότητας υπό ορισμένους όρους. Η διάταξη αυτή πρέπει να τροποποιηθεί προκειμένου να εναρμονισθεί με τις διατάξεις τις προβλεπόμενες από άλλους ισχύοντες κανονισμούς.
(2) Η Ομοσπονδιακή Δημοκρατία της Γιουγκοσλαβίας έχει προβεί στο διορισμό του οργανισμού του εξουσιοδοτημένου να εκδίδει πιστοποιητικά γνησιότητας. Κατά συνέπεια πρέπει να τροποποιηθεί το παράρτημα V του κανονισμού (ΕΚ) αριθ. 2533/2001 ώστε να περιληφθεί εκεί ο υπόψη οργανισμός.
(3) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2533/2001 τροποποιείται ως εξής:
1. Στο άρθρο 4, η παράγραφος 2 αντικαθίσταται από το ακόλουθο κείμενο: "2. Το κείμενο του παραρτήματος V είναι δυνατόν να αναθεωρείται από την Επιτροπή σε περίπτωση που παύει να πληρούται ο όρος της παραγράφου 1 στοιχείο α), σε περίπτωση που ο οργανισμός εκδόσεως δεν πληροί κάποιες από τις υποχρεώσεις του ή σε περίπτωση που διορίζεται νέος οργανισμός εκδόσεως."
2. Το παράρτημα V αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το σημείο 2 του άρθρου 1 εφαρμόζεται από τις 31 Μαΐου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 2002.

Labels: 3
17
18